 **РЕПУБЛИКА БЪЛГАРИЯ**

 Министерство на здравеопазването

 Министър на здравеопазването

**З А П О В Е Д**

|  |
| --- |
|  |

На основание чл. 61, ал. 2, чл. 63, ал. 4, 5 и 11 и чл. 63в от Закона за здравето, чл. 73 от Административнопроцесуалния кодекс, и във връзка с Решение № 395 на Министерския съвет от 28 април 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г., Решение № 482 на Министерския съвет от 15 юли 2020 г., Решение № 525 на Министерския съвет от 30 юли 2020 г., Решение № 609 на Министерския съвет от 23 август 2020 г., Решение № 673 на Министерския съвет от 25 септември 2020 г., Решение № 855 на Министерския съвет от 25 ноември 2020 г. и Решение № 72 на Министерския съвет от 26 януари 2021 г. и предложение от Главния държавен здравен инспектор

**Н А Р Е Ж Д А М:**

**I.** Въвеждам следните временни противоепидемични мерки относно влизането на територията на Република България, считано от 19.05.2021 г. до 31.05.2021 г. както следва:

**1**. Временно забранявам влизането на територията на Република България на лица, пристигащи от Индия, Бангладеш, Непал, Мианмар, Бутан, Шри Ланка, Пакистан, Малдиви, Бразилия и държави и територии в Африка, с изключение на лицата, които са български граждани и на лицата със статут на постоянно, дългосрочно или продължително пребиваване на територията на Република България и членовете на техните семейства.

**2**. Българските граждани и лицата със статут на постоянно, дългосрочно или продължително пребиваване на територията на Република България и членовете на техните семейства, пристигащи от Индия, Бангладеш, Непал, Мианмар, Бутан, Шри Ланка, Пакистан, Малдиви, Бразилия и държави и територии в Африка се поставят под карантина за срок от 10 дни в дома или в друго място за настаняване, в което лицето е посочило, че ще пребивава, с предписание, издадено от директора на съответната регионална здравна инспекция или оправомощен от него заместник-директор.

**3**. Изключение от забраната по т. 1 се допуска по отношение на лицата, пристигащи от Арабска република Египет, Народна Демократична Република Алжир, Тунизийска Република, Кралство Мароко, Република Мали, Република Нигер, Република Чад, Република Судан, Държава Еритрея, Федерална Демократична Република Етиопия, Сомалийска Република, Централноафриканска република, Габонска република, Република Конго, Федерална Република Нигерия, Република Бенин, Того, Кот д‘Ивоар, Република Либерия, Република Сиера Леоне, Република Гамбия, Сенегал, Република Буркина Фасо, Република Южен Судан, Република Гвинея, Република Гвинея Бисау и Република Мадагаскар, за които се прилагат изискванията на т. 5-13.

 **4**. По смисъла на тази заповед държавата (територията), от която лицето пристига, е държавата (територията) - начална точка на неговото отпътуване, независимо от престоя, свързан с транзитното му преминаване през други държави по време на придвижването му.

**5**. Лицата, извън тези по т. 1, които влизат на територията на Република България, независимо от тяхното гражданство и от държавата, от която пристигат, се допускат на територията на страната, при представянето на един от следните документи:

а) документ за завършена ваксинационна схема срещу COVID-19. За завършена ваксинационна схема се приема поставянето на съответен брой дози от ваксини срещу COVID-19, посочени в Приложение № 1 и изтичането на 14-дневен период, считано от датата на поставяне на последната доза. Документът трябва да съдържа имената на лицето, изписани на латиница, съгласно документа за самоличност, с който пътува, дата на раждане, дати на които са поставени съответните дози ваксина, търговско наименование и партиден номер на поставената ваксина срещу COVID-19, наименование на производителя/притежателя на разрешението за употреба, държава от която е издаден и наименованието на издаващия компетентен орган;

б) документ, показващ положителен резултат от проведено изследване по метода на полимеразна верижна реакция или бърз антигенен тест за COVID-19 - за лицата, преболедували от COVID-19 за периода от 15-тия до 180-тия ден, считано от датата на проведеното изследване, вписана в документа. Документът трябва да съдържа имената на лицето, изписани на латиница, съгласно документа за самоличност, с който пътува, данни за лечебно заведение, извършило изследването (наименование, адрес или други данни за контакт), дата на която е извършено изследването по метода на полимеразна верижна реакция или бърз антигенен тест за COVID-19, изписани на латиница метод (PCR или RAT) и положителен резултат (Positive), позволяващи интерпретация на документа.

**6.** Българските граждани, гражданите на държави членки на Европейския съюз (ЕС), на страните по Шенгенското споразумение (включително Република Сан Марино, Княжество Андора, Княжество Монако и Държавата град Ватикан) и членовете на техните семейства (включително лицата, които са във фактическо съжителство с тях); гражданите на Обединено кралство Великобритания и Северна Ирландия, Австралийски съюз, Канада, Съединени американски щати, Япония, Нова Зеландия, Китайска народна република, Република Руанда, Република Корея, Кралство Тайланд, Република Тунис, Източна република Уругвай, Обединените арабски емирства, Грузия, Украйна, Република Северна Македония, Република Сърбия, Република Албания, Косово, Босна и Херцеговина, Черна гора, Република Молдова, Руска Федерация, Израел, Държавата Кувейт, Република Беларус и Република Турция; лицата със статут на постоянно, дългосрочно или продължително пребиваване на територията на Република България и членовете на техните семейства; лицата, притежатели на българска виза за дългосрочно пребиваване вид „D“, както и лицата, които имат разрешение за пребиваване в държава-членка на Европейския съюз или в страна по Шенгенското споразумение (включително Република Сан Марино, Княжество Андора, Княжество Монако и Държавата град Ватикан) и членовете на техните семейства, извън случаите по т. 1, могат да влизат на територията на Република България, освен с документ по т. 5, и при предоставяне на документ, показващ отрицателен резултат от проведено до 72 часа преди влизането в страната изследване по метода на полимеразна верижна реакция или отрицателен резултат от проведен до 48 часа преди влизането в страната бърз антигенен тест за доказване на COVID-19, считани от датата на проведеното изследване, вписана в документа.

**7.** Документът по т. 6 трябва да съдържа имената на лицето, изписани на латиница, съгласно документа за самоличност, с който пътува, данни за лечебното заведение, извършило изследването (наименование, адрес или други данни за контакт), дата, на която е извършено изследването, изписани на латиница метод (PCR) или бърз антигенен тест от посочените в Приложение № 2 и отрицателен резултат (Negative), позволяващи интерпретация на документа.

**8**. По реда на т. 6 и 7 на територията на Република България могат да влизат и лица, независимо от тяхното гражданство, пристигащи от държави извън тези по т. 1, които са:

а) медицински специалисти, медицински научни работници, социални работници и техните ръководители, когато целта на пътуването е свързана с упражняваната от тях професия;

б) работници, които участват в доставките на лекарствени продукти, медицински изделия и лични предпазни средства, медицинска апаратура, включително при инсталирането и поддръжката ѝ;

в) официални длъжностни лица (държавни ръководители, членове на правителства и др.) и членовете на техните делегации, както и дипломати, членове на административно-техническия персонал на задгранични представителства, служители на международни организации, военнослужещи, служители на службите за сигурност и обществения ред и хуманитарни работници при изпълнение на техните задължения, както и членовете на техните семейства;

г) лица, пътуващи по хуманитарни причини по смисъла на § 1, т. 16 от допълнителните разпоредби на Закона за чужденците в Република България;

д) представители на търговско-икономическите и инвестиционни дейности и лица, имащи пряко отношение към изпълнение на проекти, сертифицирани по Закона за насърчаване на инвестициите, анализи по проекти на потенциални инвеститори и други дейности от значение за икономиката на страната, както и членовете на техните семейства, удостоверено с писмо от министъра на икономиката; лица, имащи пряко отношение към изграждане, поддържане, експлоатация и осигуряване на безопасността на стратегическата и критичната инфраструктура на Република България, както и лица, ангажирани в корабостроенето и кораборемонта, както и членовете на техните семейства, удостоверено с писмо от министър, отговарящ за съответната дейност. Писмото на съответния министър се представя на органите на граничния контрол;

е) сезонни земеделски работници и работници в областта на туризма;

ж) лица, пътуващи с цел обучение, както и лица, участващи в изпитни комисии, при условие, че изпитът не може да се проведе от разстояние в електронна среда;

з) организатори и участници в международни спортни състезания – за времето на съответното спортно събитие, спортисти от чужбина, идващи в страната за определен пробен период; състезатели и треньори от чужбина, пристигащи в страната за участие в тренировъчни лагери, членовете на семейства на чуждестранни спортисти и треньори, притежатели на българска виза за дългосрочно пребиваване вид „D“, удостоверено с писмо от министъра на младежта и спорта, в което са посочени имената на лицата и мястото (адресът) на пребиваването им в България. Писмото се представя на органите на граничния контрол;

и) чужди граждани, за получаване на указ по Закона за българското гражданство за придобито българско гражданство, удостоверено с писмо на Министерство на правосъдието;

й) организатори и участници в международни културни събития – за времето на съответното културно събитие, удостоверено с писмо от министъра на културата, в което са посочени имената на лицата и мястото (адресът) на пребиваването им в България. Писмото се представя на органите на граничния контрол.

**9**. На територията на Република България могат да влизат, без да е необходимо да представят документ по т. 5 или 6 лица, които са:

 а) водачи и стюарди на автобуси, извършващи международен превоз на пътници;

 б) водачи на товарни автомобили, които извършват или приключват международен превоз на товари и стоки при влизане на територията на Република България;

 в) членове на екипажите на плавателни съдове и лицата, ангажирани с поддръжката на плавателните съдове, които при влизането си на територията на Република България изпълняват служебните си задължения;

г) членове на екипажа на въздухоплавателно средство, което извършва полети от и до летища за обществено ползване на територията на Република България и лицата, ангажирани с техническо обслужване на въздухоплавателни средства;

 д) погранични работници (лица, които живеят в Република България и пътуват всекидневно или най-малко веднъж седмично до държава-членка на Европейския съюз, Република Турция, Република Сърбия или Република Северна Македония, с цел упражняване на дейност като наето или като самостоятелно заето лице, както и лица, които живеят в посочените държави и пътуват всекидневно или най-малко веднъж седмично до Република България с цел упражняване на дейност като наето или като самостоятелно заето лице);

 е) ученици и студенти, които живеят в Република Гърция, Република Турция, Република Сърбия, Република Северна Македония и Румъния и пътуват всекидневно или най-малко веднъж седмично до Република България с цел обучение, както и ученици и студенти, които живеят в Република България и пътуват всекидневно или най-малко веднъж седмично до Република Гърция, Република Турция, Република Сърбия, Република Северна Македония и Румъния с цел обучение;

ж) лица, които преминават транзитно през територията на Република България, в случаите, когато може да се гарантира незабавното напускане на територията на Република България;

з) деца до 5-годишна възраст, които са граждани на държави, посочени в т. 6.

**10**. Българските граждани и лицата със статут на постоянно, дългосрочно или продължително пребиваване на територията на Република България и членовете на техните семейства, които не представят документ по т. 5 или 6 се поставят под карантина за срок от 10 дни в дома или в друго място за настаняване, в което лицето е посочило, че ще пребивава, с предписание, издадено от директора на съответната регионална здравна инспекция или оправомощен от него заместник-директор.

**11**. Директорът на съответната регионална здравна инспекция може да отмени издаденото предписание за поставяне под карантина на лицата по т. 10, при представяне на документ, показващ отрицателен резултат от проведено до 24 часа от влизането в страната изследване по метода на полимеразно верижна реакция за доказване на COVID-19 или от бърз антигенен тест от посочените в Приложение № 2. Предписанието се отменя в срок до 24 часа от представяне на документа, показващ отрицателен резултат от проведеното изследване.

**12**. Лицата по т. 1, 3, 5, 6, 8 и 10 се допускат на територията на Република България през следните гранични контролно-пропускателни пунктове (ГКПП): ГКПП „Аерогара Бургас“; ГКПП „Аерогара Варна“; ГКПП „Аерогара Пловдив“; ГКПП „Аерогара София“ (Терминал 1 и Терминал 2); ГКПП „Пристанище Бургас“; ГКПП „Пристанище Варна“; ГКПП „Видин“; ГКПП „Връшка чука“; ГКПП „Дуранкулак“; ГКПП „Гюешево“; ГКПП „Илинден“; ГКПП „Калотина“; ГКПП „Капитан Андреево“; ГКПП „Капитан Петко войвода“; ГКПП „Кулата“; ГКПП „Лесово“; ГКПП „Маказа“; ГКПП „Малко Търново“; ГКПП „Оряхово“; ГКПП „Русе“; „ГКПП „Станке Лисичково“ и ГКПП „Сомовит-Никопол“.

**13**. Лицата по т. 1, 3, 5, 6 и 8 се допускат на територията на Република България и през ГКПП „Олтоманци“.

**14**. Ограничението по т. 12 не се отнася за лицата по т. 9.

**15**. Агенция „Пътна инфраструктура“ определя място, на което трябва да престоят товарният автомобил и водачът до отпадане на съответната забрана в случаите, при които водачите на товарни автомобили, превозващи товари и стоки, предназначени за други държави, поради забрана от страна на държава, гранична на Република България, не могат да напуснат страната.

**16**. При установяване на пътник с COVID-19 на борда на въздухоплавателно средство, което е кацнало на територията на Република България, членовете на кабинния екипаж, обслужвал пътника с COVID-19, не се планират за следващ полет, като се поставят под карантина за срок от 10 дни с предписание, издадено от директора на съответната регионална здравна инспекция или от него заместник-директор.

**II**. Заповед № РД-01-278 от 29.04.2021 г., допълнена със Заповед № РД-01-286 от 5.05.2021 г. се отменя.

**III**. Заповедта влиза в сила от 19.05.2021 г.

**IV**. Заповедта да се публикува на интернет страницата на Министерство на здравеопазването.

Заповедта подлежи на обжалване в едномесечен срок от публикуването на интернет страницата на Министерството на здравеопазването, пред съответния административен съд по реда на Административнопроцесуалния кодекс.

 ***Д-Р СТОЙЧО КАЦАРОВ***

*Министър на здравеопазването*

Приложение № 1 към т. 5, буква „а“

 Приложение № 2 към т. 7

|  |  |  |
| --- | --- | --- |
| Търговско наименование на ваксината съгласно разрешението за употреба в ЕС/списъка на СЗО | Наименование на производителя/притежателя на разрешението за употреба | Завършена ваксинационна схема |
| Comirnaty/ BNT162b2 | BioNTech Manufacturing GmbH/ Pfizer-Biontech | 2 дози |
| Vaxzevria/ AZD1222 | AstraZeneca AB | 2 дози |
| - / AZD1222 | SK Bioscience Co Ltd | 2 дози |
| COVID-19 VACCINE Moderna / mRNA-1273 | MODERNA BIOTECH | 2 дози |
| Janssen / Ad26.COV2.S | Janssen-Cilag International NV | 1 доза |
| - / Covishield (ChAdOx1\_nCoV-19) | Serum Institute of India | 2 дози |
| - / SARS-CoV-2 Vaccine (Vero Cell), Inactivated (lnCoV) | Sinopharm / BIBP1 | 2 дози |
| - / SARS-CoV-2 Vaccine (Vero Cell), Inactivated (lnCoV) | Sinovac Biotech Ltd. | 2 дози |
| - / Sputnik V | The Gamaleya National Center of Epidemiology and Microbiology | 2 дози |

|  |  |
| --- | --- |
| Наименование на теста | Производител |
| Panbio™ COVID-19 Ag Rapid Test | Abbott Rapid Diagnostics |
| AMP Rapid Test SARS-CoV-2 Ag | AMEDA Labordiagnostik GmbH |
| BD Veritor System for Rapid Deteciton os SARS-CoV-2 | Becton Dickinson |
| SARS-CoV-2 Antigen Rapid Test Kit (Colloidal Gold immunochromatography) | Beijing Lepu Medical Technology |
| BIOSYNEX COVID-19 Ag BSS | BIOSYNEX SWISS SA |
| CerTest SARS-CoV-2 CARD TEST | CerTest Biotect S.L. |
| Clungene COVID-19 Antigen Rapid Test Kit | Hangzhou Clongene Biotech |
| Coronavirus Ag Rapid Test Cassette (Swab) | Healgen Scientific Limited |
| LumiraDx SARS-CoV-2 Ag Test | LumiraDX UK LTd |
| NADAL COVID -19 Ag Test | nal von minden GmbH, |
| Sofia 2 SARS Antigen FIA | Quidel Corporation |
| STANDARD F COVID-19 Ag FIA | SD BIOSENSOR, Inc. |
| STANDARD Q COVID-19 Ag Test | SD BIOSENSOR, Inc. |
| CLINITEST Rapid COVID-19 Antigen Test | Siemens Healthineers |
| Rapid SARS-CoV-2 Antigen Test card | Xiamen Boson Biotech Co |
| Coronavirus Ag Rapid Test Cassette (Swab) | Zhejiang Orient Gene Biotech Co.Ltd |